《敬和万马图》
明代·程通

高蹄骏马万为群，异色殊形赋与恩。功著丹青身外事，毛殷汗血晕边存。

草堤折队疑星散，沙道成行若电奔。想是平胡多效力，图形千古照乾坤。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。